بؤیۆک وطن ساواشی (روسجا: Velikaya Oteçestvennaya voyna / Великая Отечественная война) - روسیه و کئچمیش پوْست‌سوْوئت اؤلکه‌لرینین بعضی‌لرینده ۱۹۴۱-۱۹۴۵ ایللرینده، ایکینجی دۆنیا ساواشی دؤورۆنده شوروی ایتّیفاقینین نازی آلمانا و اوْنون مۆتّفیقلرینه قارشی آپاردیغی ساواشا وئریلن آد دیر. دۆنیادا بو ساواش، شوروی-آلمان ساواشی و ایکینجی دونیا ساواشیندا دوغو جبهه‌سی آدلاری ایله‌ تانینیر. پوْست‌سوْوئت اؤلکه‌لرینده آلمانین دانیشیق‌سیز تسلیم اوْلدوغو گۆن (۹ مئی) رسمی بایرام‌ دیر.